**Regulament Oficial**

**Concurs național "Olimpiadele Preșcolarilor"**

**SECȚIUNEA 1. ORGANIZATORUL ȘI REGULAMENTUL OFICIAL AL CAMPANIEI**

1.1 Concursul național “Olimpiadele Preșcolarilor” este organizat și desfășurat de Fundația Dan Voiculescu pentru Dezvoltarea României, cu sediul în str. Grigore Mora, nr. 11, sector 1, București, denumit în continuare **Organizator**.

1.2 Participanții la concurs sunt obligați să respecte termenii și condițiile Regulamentului Oficial, potrivit celor menționate mai jos. Regulamentul Oficial este întocmit de catre Organizator și va fi făcut public pe site-ul www.fundatiadanvoiculescu.ro . Organizatorul își rezervă dreptul de a modifica sau schimba prezentul Regulament Oficial, urmând ca modificările să intre în vigoare numai după anunțul prealabil de prezentare a acestora pe www.fundatiadanvoiculescu.ro .

**SECȚIUNEA 2. ZONA DE DESFĂȘURARE**

2.1 Concursul este organizat și se desfășoară pe întreg teritoriul României. Pentru obținerea de informații suplimentare, cei interesați pot trimite un email la office@fundatiadanvoiculescu.ro, pe întreaga durată a concursului.

 **SECȚIUNEA 3. DURATA CONCURSULUI**

3.1 Concursul **„Olimpiadele Preșcolarilor “** se desfășoară în perioada **29.03.2024 – 29.05.2024,** în conformitate cu prevederile prezentului Regulament Oficial.

**SECȚIUNEA 3.1. CALENDARUL ȘI ETAPELE CONCURSULUI**

Etapa I **- 29 martie – 03 mai – Perioada de înscriere**

Etapa II **- 15 aprilie – 17 mai – Desfășurarea testărilor**

Etapa III **- 20 mai - 27 mai - Evaluarea fișelor de concurs**

Etapa IV **- 29 mai – Anunțarea rezultatelor**

 **SECȚIUNEA 4. ELIGIBILITATE PARTICIPANȚI**

La concursul "Olimpiadele Preșcolarilor" pot participa copii cu vârste cuprinse între 3 și 6 ani, din cadrul gradinițelor de stat sau private din România.

**SECȚIUNEA 5. ÎNSCRIEREA ÎN CONCURS**

#### 5.1. PROCEDURA DE ÎNSCRIERE

Pentru a participa la concurs, înscrierea se realizează de către un singur reprezentant al instituției de învățământ, prin completarea Formularului de participare disponibil pe site-ul organizatorului [www.fundatiadanvoiculescu.ro](http://www.fundatiadanvoiculescu.ro) . Participarea este gratuită.

În vederea participării, instituțiile de învățământ sunt responsabile pentru obținerea Acordurilor parentale, semnate de părinții sau tutorii legali, pentru fiecare copil înscris în concurs. Acestea se transmit pe adresa de email olimpiade@fundatiadanvoiculescu.ro, organizate pe grupe de vârstă.

#### 5.2 TERMENUL DE ÎNSCRIERE

Perioada de înscriere în concurs începe la data de **29.03.2024** și se încheie pe data de 0**3.05.2024.**

Pentru înscrierea în concurs sunt necesare următoarele informații:

-denumirea instituției de învățământ

-adresa instituției de învățământ

-numele reprezentantului legal al instituției de învățământ

-numele persoanei coordonatoare, de contact în relația cu FDVDR

-telefon persoană de contact

-e-mail persoana de contact

-numar de copii înscriși la categoria 3-4 ani (se vor trimite Acordurile parentale pe adresa de e-mail olimpiade@fundatiadanvoiculescu.ro)

-numar de copii înscriși la categoria 4-5 ani (se vor trimite Acordurile parentale pe adresa de e-mail olimpiade@fundatiadanvoiculescu.ro)

-numar de copii înscriși la categoria 5-6 ani (se vor trimite Acordurile parentale pe adresa de e-mail olimpiade@fundatiadanvoiculescu.ro)

-numar de copii înscriși la categoria 6+ ani (se vor trimite Acordurile parentale pe adresa de e-mail olimpiade@fundatiadanvoiculescu.ro)

**SECȚIUNEA 6. MECANISMUL CONCURSULUI**

* Testarea va fi organizată în perioada 15 aprilie - 17 mai, in ordinea inscrierilor, iar datele și orele exacte vor fi stabilite în avans cu reprezentanții fiecărei instituții participante.
* Fiecare copil poate fi înscris într-una dintre cele 4 categorii de vârstă: 3-4 ani, 4-5 ani, 5-6 ani și 6 ani+.
* Testarea se desfășoară exclusiv în sediul fiecărei grădinițe participante.
* Fisele de concurs vor fi transmise de catre FDVDR, in format electronic, cu maxim 1 zi inainte de desfasurarea concursului, unitatile de invatamant fiind responsabile de printarea acestora.
* Testarea va dura 30 de minute și va cuprinde exerciții de logică, atenție și concentrare.
* Testarea se desfasoara o singura data, in cadrul aceleasi ediții, pentru toti prescolarii înscriși de către o institutie de învățămant.
* Desfășurarea concursului va fi supravegheată video de către un reprezentant al FDVDR, prin platforma ZOOM.
* Dupa finalizarea testarii, unitatile de invatamant, prin reprezentantul desemnat in relatia cu FDVDR, vor expedia fisele completate, prin posta /curier, in aceeasi zi cu desfasurarea concursului, la sediul Fundației Dan Voiculescu pentru Dezvoltarea României, str. Grigore Mora, nr. 11, sector 1, București, intefon 1, cod postal 011885, persoana de contact Diana Marin, numar de telefon 0768.523.232.
* Copiii vor fi notati în funcție de corectitudinea răspunsurilor din Fisa de concurs.
* Performanțele copiilor vor fi evaluate de către un juriu format din specialiști în programe educaționale pentru copii, avand în componența un profesor, un psiholog si un educator.
* Rezultatele vor fi transmise pe adresa de email comunicată în corespondența cu FDVDR.

**SECȚIUNEA 7. DIPLOME ȘI RECUNOAȘTERE**

La încheierea concursului, toți participanții vor primi Diplome de Participare în format electronic, iar cei care obțin punctaj maxim vor primi Diplome de Excelență. De asemenea, educatorilor coordonatori li se vor elibera Adeverințe.

Diplomele vor fi transmise pe adresa de email comunicată în corespondența cu FDVDR.

® Concursul Olimpiadele Preșcolarilor face parte din calendarul aprobat al activitatilor educative municipale (CAEM) al Municipiului București.

**SECȚIUNEA 8. RESPONSABILITATE**

Prin participarea la concurs, fiecare concurent declară că este de acord și se obligă să respecte prevederile și condițiile stipulate în prezentul Regulament Oficial.

Prin înscrierea în concurs fiecare participant declară că este de acord ca informațiile și imaginile să fie prezentate atât în mediul online, cât și offline, și să fie promovate de către Organizator prin orice mediu de comunicare. În acest sens, Organizatorul are dreptul să utilizeze gratuit imagini, fotografii, înregistrări audio-video ale participanților în concursul „ Olimpiadele Preșcolarilor”, în scopul promovării și comunicării publice a concursului. Aceasta include, fără a se limita, integrarea acestora în materiale de promovare, publicarea lor pe paginile de internet ale Organizatorului, interviuri, reportaje și imagini aferente prin orice alt mijloc de comunicare publică, etc.

**SECȚIUNEA 9. PROTECȚIA DATELOR PERSONALE**

Organizatorul se obligă să respecte prevederile regulamentului GDPR privind protecția datelor personale stocate pe durata concursului. Participanții la concurs, în calitate de persoane vizate, pot interveni asupra datelor personale oricând doresc și pot solicita: - informarea și consultarea datelor personale; - actualizarea datelor personale; - ștergerea datelor personale; - restricționarea prelucrării datelor.

Prin participarea la concurs și trimiterea datelor personale către Organizatorul concursului, participanții sunt de acord ca datele lor să intre în baza de date a Organizatorului, să fie prelucrate și folosite în viitor de Organizator, pentru a informa participanții cu privire la noi proiecte. La cererea expresă, în scris, a participanților, Organizatorul nu va mai folosi datele lor personale.

Datele colectate și utilizarea acestora: - Nume, prenume – datele sunt utilizate pentru realizarea înscrierii în concurs. - Numărul de telefon/adresa de e-mail - informațiile sunt utilizate pentru menținerea comunicării cu privire la detaliile concursului sau pentru transmiterea de mesaje, informări etc. - Vârsta, localitatea, școala – informațiile sunt utilizate pentru verificarea

încadrării în criteriile de eligibilitate ale concursului.

**SECȚIUNEA 10. ÎNCETAREA CONCURSULUI**

Concursul inceteaza de drept după perioada de finalizare, conform Regulamentului Oficial, sau

în cazul producerii unui eveniment ce constituie forță majoră, inclusiv în cazul imposibilității Organizatorului, din motive independente de voința sa, de a continua prezentul concurs.

**SECȚIUNEA 11. LITIGII**

Eventualele litigii apărute între Organizator și participanții la prezentul concurs se vor rezolva pe cale amiabilă sau, în cazul în care aceasta nu va fi posibilă, litigiile vor fi soluționate de instanțele judecătorești competente din România.

**SECȚIUNEA 12. DISPOZIȚII FINALE**

Deciziile juriului sunt definitive și nu pot fi contestate. Participanții își exprimă acordul pentru prelucrarea datelor personale în scopul desfășurării concursului.

Prin simpla participare la concurs și trimiterea datelor personale Organizatorilor concursului, participanții sunt de acord ca datele lor să intre în baza de date a acestora, să fie prelucrate și folosite în viitor de Organizatori sau persoane juridice autorizate de către acesta, pentru a informa participanții cu privire la noi proiecte. La cererea expresă, în scris, a participanților, Organizatorii nu va mai folosi datele lor personale.